Es schiffet auso immer no, wo mr d wyterfaart aaträtte. U winde tuets o no.  Das längt aber no nid, nach Cornol erwartet üs e rächti schtygig. Ämu mit üsem gepäck sy die 10% nid grad es zuckerschläcke. Bi Malcôte schtreikt dr freilouf vom Aldi sym velo no gschwing. Das heisst, d cassette dräit wyter, o we dr Aldi mit pedale ufhört. Das problem leit sech aber nach churzer zyt vo säuber wider. U o dr räge laat nache. Leider aber nume für churzi zyt. Da chunnt ds restaurant "La Caquerelle" grad rächt. Obwou mr hüt no nid emau 25km hei zrügg gleit, hocke mr i die warmi schtube u tüe  üse hunger schtiue. A de chochkünscht laat sech absolut nüt ussetze.